Isaac Asimov

Isaac Asimov (c. 2 a viz Genver 1920 - 6 a viz Ebrel 1992) a oa ur skrivagner hag ur skiantour stadunanat bet ganet e Rusia. Brudet eo dre e romantoù skiant-faltazi dreist-holl, hag e levrioù ledañ skiant. Muioc'h eget 500 levr en deus skrivet, diwar-benn hogozik pep dodenn war-bouez ar brederouriezh.

Evel unan eus ar skrivagnerien skiant-faltazi pouezusañ eus ar mare klasel e vez-eñ barnet. E oberenn vrudetañ eo The Foundation series, met anavezet eo ivez evit The Galactic empire series ha The Robot series. An daou heuliad-mañ en deus liammet ouzh Foundation e fin e vuhez.

Un ezel eus Mensa e oa, ha prezidant an American Humanist Association.

 Buhez 
E Rusia, er shtetl Petrovichi en oblast Smolensk e oa bet ganet Isaac Asimov da Anna Rachel Berman Asimov ha Judah Asimov, a oa milinerien. Divroet o doa d'ar Stadoù Unanet pa oa-eñ tri bloaz. Tremen a reas e yaouankiz e Brooklyn hag ar yideg a oa e yezh-vamm.
E dud o doa ur stal vihan ma veze gwerzhet dastumadennoù pulp magazines ; drezo e tizoloas ar skiant-faltzi, ha da 11 vloaz e krogas da skrivañ.

Studiañ a reas e Skol-veur Boston ma tapas ur Ph.D (doktorelezh) war kimiezh ar vuhez e 1948. E-pad an Eil Brezel-bed e labouras en ur ehanlec'h-arnodiñ e Philadelphia. Servijañ a reas en US Army e-pad nav miz goude fin ar brezel.

Goude bezañ tapet e zoktorelezh e labouras e Skol-veur Boston evel iskelenner (associate professor). E 1958 e paouezas da gelenn evit mont da skrivagner – muioc'h e c'houneze gant e levrioù eget gant e c'hopr kelenner dija. Un ezel eus ar Skol-veur e chomas avat, hag e 1979 e voe anvet da gelenner.

D'ar 26 a viz Gouere 1942 e timezas gant Gertrude Blugerman (1917-1990). Daou vugel o deus bet : David e 1951 ha Robin Joan e 1955. Dibriediñ a reas-eñ e 1973 ha gant Janed O. Jeppson e addimezas en hevelep bloaz.

Marvet eo d'ar 6 a viz Ebrel 1992. Dek vloaz goude e varv e tiskulias e eil gwreg e oa marvet gant an HAZA, en devije tapet dre un treuzwazhiadur. Skrivañ a ra Janed Asimov e gourfenn he emvuhezadur It's been a good life en doa soñjet diskuliañ e oa klañv met e vezeg en doa e gendrec'het da chom hep ober.

 Respet
Respet Isaac Asimov a c'heller rannañ etre meur a varead. Etre 1939 ha 1950 e skrivas skiant faltazi dreist-holl. Paouez a reas goude embannadur The Naked Sun ha betek 1982 en em ouestlas da ledañ ar skiant. Ne skrivas nemet pevar romant S-F e-pad ar maread-mañ. Goude 1982 e embannas Isaac Asimov un heuliad nevez a romantoù en doa skrivet evit strobañ e levrioù kentañ en un hollad kenstag.

Tri zermen ijinet gant Isaac Asimov zo tremenet er yezh voutin : robotics, psychohistory ha positronic, daoust ma vez implijet an eil gant ur ster disheñvel diouzh an hini a veze roet dezhi gant Asimov.

 Skiant-faltazi 
E 1939 e embannas Isaac Asimov e zanevell S-F kentañ, Marooned Off Vesta. E 1941 e skrivas Nightfall, hag a vez graet anezhi unan eus an danevelloù gwellañ en istor an S-F.

Ar stirad Foundation a grogas gantañ e 1942. An danevelloù-se, hag a vo dastumet e teir levrenn Foundation (1951), Foundation and Empire (1952), ha Second Foundation (1953), a liv diskar hag adsavidigezh un impalaeriezh c'halaksiek en dazont. E oberenn vrudetañ eo, gant ar stirad Robot. E genderc'hel a reas goude 1982 gant Foundation's Edge (1982), Foundation and Earth (1986) Prelude to Foundation (1988) ha Forward the Foundation (1992).

E zanevelloù a-zivout ar robotoù a grogas d'an hevelep mare. Diwezhatoc'h, un darn vras anezho a voe dastumet e I, Robot. Enno e stalias Asimov e 3 Lezenn ar Robotegezh, o devoe ul levezon vras war skrivagnerien ha soñjourien arall.

 Levrlennadur 
Stiradoù
The Robot series
 The Caves of Steel (1954)
 The Naked Sun (1957)
 The Robots of Dawn (1983)
 Robots and Empire (1985) 
 The Positronic Man (1993)
The Galactic empire series
 Pebble in the Sky (1950)
 The Stars, Like Dust (1951)
 The Currents of Space (1952)
Foundation I
 Foundation (1951)
 Foundation and Empire (1952)
 Second Foundation (1953)
Foundation II
 Foundation's Edge (1982)
 Foundation and Earth (1986)
 Prelude to Foundation (1988)
 Forward the Foundation (1993)
 Romantoù arall 
 The End of Eternity (1955) 
 Fantastic Voyage (1966) 
 The Gods Themselves (1972) 
 Fantastic Voyage II: Destination Brain (1987) 
 Nemesis (1989)
 Nightfall (1990)Gant Robert Silverberg.
 The Ugly Little Boy (1992)
 Dastumadoù 
 I, Robot (1950)
 The Martian Way and Other Stories (1955)
 Earth Is Room Enough (1957)
 Nine Tomorrows (1959)
 The Rest of the Robots (1964)
 Asimov's Mysteries (1968)
 Nightfall and Other Stories (1969)
 The Early Asimov (1972)
 The Best of Isaac Asimov (1973)
 Buy Jupiter and Other Stories (1975) The Bicentennial Man and Other Stories (1976)
 The Complete Robot (1982)
 The Winds of Change and Other Stories (1983)
 The Alternate Asimovs (1986)
 The Best Science Fiction of Isaac Asimov (1986) 
 Robot Dreams (1986)
 Azazel (1988)
 Gold (1990)
 Robot Visions (1990)
 Magic (1995)
 Romantoù-polis 
 The Death Dealers (1958) 
 Murder at the ABA (1976)
 Danevelloù-polis 
 Asimov's Mysteries (1968)
 Tales of the Black Widowers (1974)
 More Tales of the Black Widowers (1976)
 The Key Word and Other Mysteries (1977)
 Casebook of the Black Widowers (1980)
 The Union Club Mysteries (1983) Banquets of the Black Widowers (1984)
 The Disappearing Man and Other Mysteries (1985)
 The Best Mysteries of Isaac Asimov (1986)
 Puzzles of the Black Widowers (1990)
 Return of the Black Widowers (2003) 
 Ledañ ar skiant 
Magazine of Fantasy and Science Fiction
Fact and Fancy (1962)
View from a Height (1963)
Adding a Dimension (1964)
Of Time, Space, & Other Things (1965)
From Earth to Heaven (1966)
Science, Numbers and I (1968)
The Solar System and Back (1970)
The Stars in Their Course (1971)
Left Hand of the Electron (1972)
The Tragedy of the Moon (1973)
Of Matters Great & Small (1975)The Planet that Wasn't (1976)
Quasar, Quasar, Burning Bright (1977)
Road to Infinity (1979)
The Sun Shines Bright (1981)
Counting the Eons (1983)
X Stands for Unknown (1984)
The Subatomic Monster (1985)
Far as Human Eye Could See (1987)
The Relativity of Wrong (1988)
Out of Everywhere (1990)
The Secret of The Universe (1990)
 Levrioù arall 
 The Chemicals of Life (1954)
 Inside the Atom (1956)
 The World of Carbon (1958)
 The World of Nitrogen (1958)
 Asimov on Numbers (1959)
 Words of Science and the History Behind Them (1959)
 The Clock We Live On (1959)
 Life and Energy (1962)
 The Human Brain (1964)
 The Intelligent Man's Guide to Science (1965)
 The Neutrino (1966)
 The Universe: From Flat Earth to Quasar (1966) Isaac Asimov's Treasury of Humor (1971)
 Our World in Space (1974)
 The Collapsing Universe  (1977)
 Views of the Universe (1981)
 Exploring the Earth and the Cosmos (1982)
 Asimov's Chronology of Science and Discovery (1989)An eil embannadur a ya betek 1993.
 Asimov's Chronology of the World (1991)
 Isaac Asimov's Guide to Earth and Space (1991)
 The Sun (2003)Echuet gant Richard Hantula.
 The Earth (2004)
 Jupiter (2004)
 Venus (2004)
 Notennadurioù
 Asimov's Annotated "Don Juan"
 Asimov's Annotated "Paradise Lost"
 Asimov's Annotated Gilbert and Sullivan
 The Annotated "Gulliver's Travels"

 Liammoù diavaez 
 Lec'hienn Izaag Asimov
 Jenkins' Spoiler-Laden Guide to Isaac Asimov 
Notennoù

Rummad:Ganedigezhioù 1920
Rummad:Marvioù 1992
Rummad:Meneger ar skrivagnerien
Rummad:Skrivagnerien SUA
Rummad:Skrivagnerien saoznek
Rummad:Skrivagnerien skiant-faltazi